Source: https://evz.ro/csm-procurori-dna-oradea.html
Timestamp: 2019-10-23 08:05:43+00:00
Document Index: 8560

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

DECIZIE CSM de ULTIMĂ ORĂ: Ce se va ÎNTÂMPLA cu trei dintre PROCURORII DE LA DNA PLOIEȘTI | Evenimentul Zilei
DECIZIE CSM de ULTIMĂ ORĂ: Ce se va ÎNTÂMPLA cu trei dintre PROCURORII DE LA DNA PLOIEȘTI
Autor: DanCoravu 11 ianuarie 2019
Secția pentru procurori din cadrul Consiliului Suprem al Magistraturii a decis încetarea activității la Direcția Națională Anticorupție-Serviciul Teritorial Ploiești pentru procurorii Alfred Savu, Giluela Deaconu și Elena Cerasela Răileanu. Aceștia vor reveni la parchetele unde au activat anterior.
Decizia Secției pentru procurori a Consiliului Superior al Magistraturii vine după ce procurorul șef adjunct DNA Călin Nistor, care asigură conducerea Direcției, a trimis, joi, Secției de procurori a CSM solicitarea avizului de revocare din funcția de procuror DNA Ploiești pentru Lucian Onea și cereri de încetare a activității pentru cei trei procurori de la aceeași structură.
„La data de 10 ianuarie 2019, procurorul șef adjunct, care exercită atribuțiile procurorului șef al DNA, a transmis Secției de procurori a CSM solicitarea avizului de revocare din funcția de procuror în cadrul Direcției Naționale Anticorupție – Serviciul Teritorial Ploiești, a domnului Onea Lucian Gabriel, procuror în cadrul acestui serviciu, în prezent suspendat din această funcție, întrucât acesta și-a exercitat în mod necorespunzător atribuțiile specifice funcției deținute. De asemenea, în aceeași zi, au fost transmise Secției de procurori a CSM cererile de încetare a activității în cadrul Direcției Naționale Anticorupție – Serviciul Teritorial Ploiești a următorilor procurori: Deaconu Giluela, Savu Alfred Virgiliu, Răileanu Elena Cerasela”, s-a arătat în comunicat.
Raport MCV. Este cel mai dur din ultimii 10 ani. Pentru ce este taxată România
„Meciul” decisiv: CSM contra DNA. Declarații cutremurătoare ale unor nume grele din Justiție
Exploziv. Înregistrare incredibilă cu fostul șef al DNA Brașov. News Alert
Manevre de culise la DNA. Un procuror demascat pentru legături cu serviciile
Justitie consiliul suprem al magistraturiicsmdna oradeaprocurori dna